30 yoshli amerikalik qiz kimningdir hayotini qutqarish haqidagi va’dasini bajarib, begona yigitga o‘z buyragini berdi (foto)

Amerikalik Jessika Morris 2018-yil boshida yil davomida albatta kimningdir hayotini qutqarish haqida o‘z-o‘ziga so‘z berdi, deb yozadi Big Picture. Butunlay begona odamga shoshilinch tarzda buyrak ko‘chirib o‘tkazish kerakligidan xabar topgach, o‘z organini hadya etishga qaror qildi.

Tahlillar natijalariga ko‘ra, 30 yoshli Jessika o‘z tengdoshi Devidning donori bo‘lishi mumkin ekan. Operatsiyadan keyin ular uzoq davom etgan qayta tiklanish jarayonini birgalikda o‘tkazdi. Bu vaqt ichida ular yaqin do‘stlarga aylandi.